اوزوريس ، اله مصرى كبير ، جوز ايزيس و ابو حورس و اخو ست. من الهة تاسوع اون ، ملك الموتى و مبدأ الخير و المحبه على عكس أخوه ست الشرانى اللى قتله. صوره المصريين فى شكل موميا ، و عملوا وجهه بالاخضر و قلدوه صولجان الحكم. أخد أكبر شهره من بين كل الألهه المصريه. اسطورته تقول انه اول اللى وضعوا القوانين ، و هو الذي علم الناس الزراعه ، و حكم القطرين. ربط المصريين بين اوزوريس و النيل بفيضانه ، حيث انه " ماية الفيض " اللى بتخصب الارض. كان له مراكز عباده كتيره فى الدلتا و الصعيد لكن مركز عبادته الرئيسى كان فى ابيدوس. كان بيعتقد ان تربة اوزيريس اباتون ، و دى كلمه معناها " حرم " ، موجوده على جزيرة بيجه جنوب الجندل الاول جنب اسوان. فىالمنطقه هذي كان ممنوع الكلام عشان الاله اوزوريس ما تتقلش راحته. كانت الناس اياميها فاكره ان ينبوع من ينابيع النيل الاتنين موجود بجانب الجزيره و ان مايته بتجلب الخصب لمصر. اوزوريس كان بيعتبر " النيل الكبير اللى بيخلق الحب بفضل المايه اللى فيه ". فيه فايلات فى تصانيف ويكيميديا كومونز عن: اوزيريس